NGO ने प्राइम वीडियो से की फिल्म हटाने की मांग, हिटलर से जुड़ा है मामला
Bawaal Movie Controversial Auschwitz Scenes प्राइम वीडियो पर स्ट्रीम हो रही ‘बवाल’ को नितेश तिवारी ने डायरेक्ट किया है और इसकी कहानी उनकी पत्नी अश्विनी अय्यर तिवारी की है
वरुण धवन और जान्हवी कपूर स्टारर फिल्म ‘बवाल’ को अपने सब्जेक्ट की वजह से परेशानी का सामना करना पड़ रहा है। फिल्म में हस्बैंड-वाइफ के उतार-चढाव भरे रिश्ते की तुलना ऑशविट्ज़ (Auschwitz ) कैंप में पीड़ित और मरने वाले यहूदियों (Jews) से की गई है। इंटरनेशनल लेवल पर कई दर्शकों को यह सब्जेक्ट पसंद नहीं आया।
अब यहूदियों के साथ-साथ होलोकॉस्ट (नरसंहार) विक्टिम की बेहतरी के लिए काम करने वाले एक NGO ने बयान जारी कर फिल्म को प्राइम वीडियो से हटाने की मांग की है।
ऑशविट्ज़ कोई मेटाफर नहीं है
साइमन विसेन्थल सेंटर (SWC) नाम के इस NGO ने स्टेटमेंट जारी करते हुए कहा, ‘ऑशविट्ज़ कोई मेटाफर नहीं है। यह इस बात का बेस्ट एग्जाम्पल है कि लोगों में बुराई करने की कितनी ताकत है।’
नितेश ने किया यहूदियों का अपमान: कूपर
SWC के एसोसिएट डीन रब्बी अब्राहम कूपर ने आगे कहा, ‘फिल्म में लीड एक्टर का एक डायलॉग है जिसमें वो यह कहता है कि हर रिलेशनशिप ऑशविट्ज़ से गुजरता है। नितेश तिवारी इसके जरिए मारे गए करोड़ों यहूदियों और लाखों अन्य लोगों को अपमानित करते हैं जो हिटलर के जेनोसाइड से पीड़ित थे।
तुरंत हटा देनी चाहिए फिल्म
कूपर ने आगे कहा, ‘अगर एक फिल्ममेकर का मकसद नाजी डेथ कैंप में एक फैंटसी सीक्वेंस दिखाकर अपनी फिल्म के लिए पीआर हासिल करना था, तो वो नितेश इसमें सफल हुए। अब प्राइम वीडियो को यह फिल्म अपने प्लेटफॉर्म से तुरंत हटाकर इससे कमाई करना बंद कर देना चाहिए।’
क्या है होलोकॉस्ट
होलोकॉस्ट, सेकंड वर्ल्ड वाॅर के दौरान किए गए यूरोपीय यहूदियों के नरसंहार को कहते हैं। 1941 और 1945 के बीच, नाज़ी जर्मनी और उसके सहयोगियों ने जर्मनी के कब्जे वाले यूरोप में करोड़ों यहूदियों की हत्या कर दी थी।
यह संख्या यूरोप की यहूदी आबादी के लगभग दो-तिहाई थी। इन यहूदियाें को कैद में रखते हुए तड़पा-तड़पा कर मारा गया था।
प्राइम वीडियो पर स्ट्रीम हो रही ‘बवाल’ को नितेश तिवारी ने डायरेक्ट किया है और इसकी कहानी उनकी पत्नी अश्विनी अय्यर तिवारी की है। इस एक्सपेरिमेंटल रोमांटिक-ड्रामा फिल्म के बैकड्रॉप में वर्ल्ड वॉर 2 का भी जिक्र है। फिल्म में पहली बार वरुण धवन और जान्हवी कपूर साथ नजर आ रहे हैं।